Кавказ Ищхъэрэм щэнхабзэр щрагъэфIакIуэ
Зэраубзыхуам тету, УФ-м и федеральнэ бюджетым и субсидиехэр къэралым и щIыналъэ 12-м хухахынущ, щэнхабзэр егъэфIэкIуэным и IуэхукIэ. Абы хагъэхьащ Кавказ Ищхъэрэ федеральнэ округым и хэгъэгухэм ящыщу Къэбэрдей-Балъкъэр, Ингуш, Осетие Ищхъэрэ-Алание республикэхэр.
Гуащэ, НыбжьыщIэ театрхэр щаухуэн, щыIэхэр зэрагъэпэщыжыным тегъэщIауэ Къэбэрдей-Балъкъэрым къыхуаутIыпщынущ сом мелуани 10,2-рэ, Ингушым — сом мелуан 98-рэ, Осетие Ищхъэрэ-Аланием — сом мелуан 32-рэ.
КъищынэмыщIауэ, федеральнэ бюджетым мылъку хухихынущ щIыналъэхэм модельнэ библиотекэхэр къыщызэрагъэпэщыным и IуэхукIэ. Абы гулъытэ щыхуащIынущ Кавказ Ищхъэрэ федеральнэ щIыналъэм и республикэхэми. Абы тещIыхьауэ Ингушым сом мелуани 10, Шэшэным сом мелуан 35-рэ, Ставропольем сом мелуан 25-рэ лъагъэсынущ.
УФ-м и Правительствэм субсидиехэр хухихынущ щIыналъэхэм щэнхабзэр щрагъэфIэкIуэным. Къэбэрдей-Балъкъэрым къыхуигъэкIуэнущ сом мелуан 88,7-рэ, Осетие Ищхъэрэ-Аланием — сом мелуан 99,6-рэ, Ингушым — сом мелуани 102-рэ, Дагъыстэным — сом мелуан 93,3-рэ, Шэшэным — сом мелуани 124,8-рэ, Ставропольем — сом мелуан 212,6-рэ, Къэрэшей-Шэрджэсым — сом мелуан 96-рэ.
ТЕКIУЖЬ Заретэ.
